**Samoštúdium počas obmedzenia školskej prevádzky 20.04.2020 – 24.04.2020**

**KRMOVINY**

 **- potrava pre hospodárske zvieratá.**

**Najznámejšou krmovinou je tráva. Na poliach sa pestujú ako krmoviny aj iné rastliny.**

**Patrí sem:**

**- tráva**

**- ďatelina**

**Ďatelina má červenkasté kvety. Listy sú zložené z troch lístkov. Kosí sa dva razy do roka.**

**- lucerna**

****

 **Lucerna má fialové kvety. Listy sú zložené z troch lístkov. Kosí sa tri razy do roka.**

**Rastliny sa skrmujú zelené alebo usušené.**

**Na zimu sa sušia. Sú vhodným krmivom pre dobytok.**

**OLEJNINY**

Z  ich semien sa lisuje **olej.**

**Patrí sem:**

 **Slnečnica**

Semená slnečnice si už určite chutnal. Kŕmia sa nimi aj vtáky. Listy slnečnice aj repy sa **silážujú**. Kvasia, napríklad ako uhorky, čím sa konzervujú. Silážou sa kŕmia zvieratá, keď nie je dostatok čerstvej potravy.

**Ľan**

Ľan má dlhú rovnú stonku. V stonke sú pevné lykové vlákna. Z nich sa tká plátno.

**Mak**

**Mak sa pestuje pre makovice a olejnaté semená. Z makovíc sa vyrábajú lieky.**

**BURINY**

Za burinu sa považuje každá rastlina, ktorá rastie medzi pestovanými rastlinami. Sú to rastliny, ktoré škodia pestovaným rastlinám, lebo im tienia a odoberajú im živiny z pôdy, podporujú šírenie chorôb.

Patrí sem:

**- mak vlčí**

**- nevädza**

**- púpava**

**- čakanka**

**- boľševník**

**- pichliač**

**- pýr**

 **Pichliač sa ťažko vytrháva. Má veľmi pichľavé listy.**

****

**Pýr má plazivý koreň.**

Buriny ničíme chemickými prostriedkami. Tie sa rozstrekujú alebo rozsýpajú. Sú pre ľudí nebezpečné, a preto z poľa priamo nič nejeme. **Musíme všetko najskôr umyť!!!**